recursal/SuperWikiNEXT-32B huggingface dataset:
**எகிப்தில் இந்தியர்கள்** (Indians in Egypt) ஒரு சிறிய சமுதாயமாகும். இந்திய நாட்டவர்கள் மற்றும் எகிப்தியர்கள், அத்துடன் இந்திய வம்சாவளியைச் சேர்ந்த எகிப்திய குடிமக்கள் ஆவர். பெரும்பாலான இந்திய குடியிருப்பாளர்கள் முதல் நிலை வேலைகளைக் கொண்டுள்ளனர். பெரும்பான்மையானவர்கள் எண்ணெய் மற்றும் எரிவாயு, வங்கி மற்றும் தகவல் தொழில்நுட்பத் துறையில் பன்னாட்டு நிறுவனங்களில் பணிபுரியும் தொழில் வல்லுநர்களாக உள்ளனர். இவர்கள் முக்கியமாக உயர்ந்த பதவிகளில் உள்ளவர்களாகவும், பொதுவாக அவர்கள் குறைந்தபட்சம் முப்பதுகளில் இருப்பவர்களாகவும் தங்கள் குடும்பங்களுடன் வசிப்பவர்களாகவும் இருக்கிறார்கள். எகிப்தில் உள்ள பொதுத்துறை நிறுவனங்கள் அல்லது முழுக்க முழுக்க தனியார் துணை நிறுவனங்கள் அல்லது அலுவலகங்களில் சுமார் 300 இந்திய நிறுவனங்கள் தற்போது உள்ளன. விப்ரோ, மஹிந்திரா & மஹிந்திரா, ஜிண்டால்ஸ் மற்றும் டாடாஸ் ஆகியவை எகிப்தில் முதலீடுகளைக் கொண்ட சிறந்த இந்திய நிறுவனங்களில் சில ஆகும்.

2011 எகிப்திய புரட்சியின் போது, பல இந்தியர்கள், பெரும்பாலும் பெண்கள் மற்றும் குழந்தைகள், நாட்டில் பரவி வரும் நெருக்கடியால் இந்தியா திரும்பினர். நெருக்கடியின் போது சில இந்திய சுற்றுலா பயணிகள் ஷர்ம்-எல்-ஷேக்கில் சிக்கிக்கொண்டனர். அமைதியின்மை தொடங்கியதிலிருந்து எந்தவொரு இந்தியனும் காயமடைந்ததாக அல்லது தாக்கப்பட்டதாக எந்தத் தகவலும் இல்லை. அமைதியின்மை இருந்தபோதிலும், பல இந்திய நிறுவனங்கள் இயல்பான நடவடிக்கைகளைத் தொடர்கின்றன.

குறிப்புகள்
-----------

1. ↑  "India and Egypt". *www.shvoong.com*. Archived from the original on 7 மார்ச் 2012. பார்க்கப்பட்ட நாள் 30 June 2020. `{{cite web}}`: Check date values in: `|archive-date=` (help)
2. ↑  ": The Hindu Business Line - Most Indian firms in Egypt continue normal operations". Archived from the original on 2014-01-08. பார்க்கப்பட்ட நாள் 2020-12-23.

வெளி இணைப்புகள்
---------------

* "Indian Community Association in Egypt (ICAE)". Archived from the original on 23 April 2012. பார்க்கப்பட்ட நாள் 29 June 2020.
**ரபியுதீன் அகமது** (*Rafiuddin Ahmed*, 24 டிசம்பர் 1890 – 9 பிப்ரவரி 1965) ஒரு இந்திய பல் மருத்துவர், கல்வியாளர் மற்றும் மேற்கு வங்க அமைச்சரவையில் அங்கம் வகித்தவர் ஆவார். இவர் இந்தியாவின் முதல் பல் மருத்துவ கல்லூரியான, டாக்டர் ஆர். அகமது பல் கல்லூரி மற்றும் மருத்துவமனையை நிறுவினார். பின்னர் 'கல்கத்தா பல் மருத்துவக் கல்லூரி' என்று இக்கல்லூரி பெயர் மாற்றம்செய்யப்பட்டது. இங்கு இவர் 1950 வரை முதல்வராக இருந்தார்.

ரபியுதீன் அகமது 1925ஆம் ஆண்டில் இந்திய பல் மருத்துவ பத்திரிகையை நிறுவினார். மேலும் 1939இல் வங்க பல் மருத்துவ சட்டத்தை நிறுவுவதில் முக்கிய பங்கு வகித்தார். 1946ஆம் ஆண்டில், இவர் வங்க பல் மருத்துவ சங்கத்தை நிறுவினார். பின்னர் அது இந்திய பல் மருத்துவ சங்கம் என்று பெயர் மாற்றப்பட்டது. இந்திய அரசு இவருக்கு 1964ஆம் ஆண்டு பத்ம பூசண் விருதினை வழங்கியது. இவர் **இந்திய பல் மருத்துவத்தின் தந்தை** என்று அழைக்கப்படுகின்றார்.

ஆரம்ப கால வாழ்க்கை
------------------

ரபியுதீன் அகமது டிசம்பர் 24, 1890 அன்று, பிரித்தானிய இந்தியாவின் கிழக்கு வங்காளத்தின் பர்தன்பராவில் பிறந்தார். மவ்லவி சபியுதீன் அகமது மற்றும் பைசுன்னிஷாவின் இரண்டாவது குழந்தையான இவருக்கு நான்கு சகோதரர்களும் ஒரு சகோதரியும் உள்ளனர். இவர் தனது ஆரம்பக் கல்வியை டாக்கா மதரசாவிலும், பின்னர் 1908இல் அலிகார் முஸ்லிம் பல்கலைக்கழகத்தில் பட்டம் பெற்றார்.

மருத்துவ கல்வி
--------------

1909 ஆம் ஆண்டில், இவரது தந்தை இறந்த பிறகு, அகமது முதலில் பம்பாய் (இப்போது மும்பை), பின்னர் இங்கிலாந்து மற்றும் பின்னர் அமெரிக்காவிற்குச் சென்றார். அங்கு இவர் அயோவா பல்கலைக்கழக பல் மருத்துவக் கல்லூரியில் அனுமதி பெற்றார். 1915இல், தனது பல் (டி.டி.எஸ்) மருத்துவ பட்டம் பெற்றார். 1918 வரை, முதல் உலகப் போரின்போது, மாசசூசெட்ஸில் உள்ள பாஸ்டனில் உள்ள குழந்தைகளுக்கான ஃபோர்சைத் பல் மருத்துவமனையில் பயிற்சி பெற்றார்.

1946 ஆம் ஆண்டில், அவர் *வங்க பல் மருத்துவ சங்கத்தை* நிறுவினார், பின்னர் அது **இந்திய பல் மருத்துவ சங்கம்** என மறுபெயரிடப்பட்டது. அவர் இந்திய பல் மருத்துவ சங்கத்தின் தலைவராக மூன்று முறை பணியாற்றினார். 1949 இல், இக்கல்லூரி கல்கத்தா பல்கலைக்கழகத்தில் சேர்ந்தது. அதே ஆண்டில், அவர் தனது கல்லூரியை மேற்கு வங்க அரசாங்கத்திற்கு வழங்கினார் மற்றும் அதற்கு **கல்கத்தா பல் மருத்துவ கல்லூரி** என்று பெயரிட்டார்.

மேற்கோள்கள்
-----------

1. 1 2 3  "Dr. Rafiuddin Ahmed Founding Father Of Indian Dental Association". *www.ida.org.in*. பார்க்கப்பட்ட நாள் 7 May 2020.`{{cite web}}`: CS1 maint: url-status (link)
2. 1 2  Kochhar, P. C. (2000). *History of the Army Dental Corps and Military Dentistry*. Lancer Publishers. பக். 25. பன்னாட்டுத் தரப்புத்தக எண்:978-81-7062-285-7. .
**இலட்சுமி விசுவநாதன்** (*Lakshmi Viswanathan*, 27 சனவரி 1944 – 19 சனவரி 2023) தமிழ்நாட்டின் தஞ்சாவூர் பாணியைச் சேர்ந்த பரதநாட்டியக் கலைஞரும், நடன ஆசிரியரும், ஆய்வாளரும் ஆவார்.

வாழ்க்கைக் குறிப்பு
-------------------

இவர் 1944 சனவரி 27 அன்று சென்னையில் பிறந்தார். இவரது பெற்றோர் கே. விசுவநாதன், அலமேலு ஆவர். கஞ்சீவரம் எல்லப்ப பிள்ளையிடம் பரதநாட்டியம் பயின்றார். இவரது ஏழாவது வயதில் மயிலாப்பூரில் உள்ள ரசிக ரஞ்சனி சபாவில் அரங்கேற்றம் செய்தார். இவர் தன் தாயார் அலமேலு விசுவநாதனிடம் கருநாடக இசைக் கற்றார். இவர் சென்னைப் பல்கலைக்கழகத்தில் ஆங்கில இலக்கியத்தில் தங்கப் பதக்கம் பெற்றார். இவர் பத்திற்கும் மேற்பட்ட நாடுகளுக்குச் சென்று பல நடன நிகழ்ச்சிகளை நிகழ்த்தியுள்ளார். இந்தியாவின் அனைத்து முக்கிய நடன விழாக்களிலும் கலந்துகொண்டுள்ளார். பல கருத்தரங்குகளில் ஆய்வுக் கட்டுரைகள் படைத்துள்ளார். கோயில் நடனம் மற்றும் தேவதாசி முறை குறித்து ஆய்வு செய்து பல்வேறு இதழ்கள், செய்தித்தாள்கள், நடன இணையதளங்கள் போன்றவற்றில் பல கட்டுரைகளை வெளியிட்டுள்ளார். "பரதநாட்டியம் தமிழ் பாரம்பரியம்", "குஞ்சம்மா ஓட் டு எ நைட்டிங்கேல்" (எம். எஸ். சுப்புலட்சுமியின் வாழ்க்கை வரலாறு), "தேவதாசி பாரம்பரியத்தின் பெருமைக்குரிய பெண்கள்", "கபிலேஸ்வரர் கோவில்" போன்ற நூல்களை எழுதியுள்ளார். கலாட்சேத்திரா ஜர்னலின் ஆசிரியராகப் பணியாற்றி வந்தார்.

இவர் பானியட் டிரீ, சதுரங்கா, மை தியாகராஜா போன்ற நடன நாடகங்களுக்கு நடனம் அமைத்துள்ளார். இவர் "The Poetry of Dance" என்ற ஆவணப்படத்தை உருவாக்கி அதை இந்திய விழாவில் திரையிட்டார். நடன ஆசிரியையாக பல மாணவர்களை நடனக் கலைஞர்களாக உருவாக்கியுள்ளார். 1991 முதல் "மாமல்லபுரம் நாட்டிய விழாக்களை" நடத்துவதில் முக்கிய பங்காற்றிவந்துள்ளார். சென்னை மியூசிக் அகாதமியின் துணைத் தலைவராகப் பணியாற்றியுள்ளார்.

நடனத் துறையில் இவர் ஆற்றிய பணிகளுக்காக பல விருதுகளைப் பெற்றுள்ளார். அவற்றில், சென்னை ஸ்ரீகிருஷ்ண கான சபையின் "நிருத்ய சாருமதி" பட்டம், சென்னை மியூசிக் அகாதெமியின் "நிருத்ய கலாநிதி" விருது, மத்திய சங்கீத நாடக அகாதெமியின் சங்கீத நாடக அகாதமி விருது விருது, மத்தியப் பிரதேச அரசின் "காளிதாஸ் சம்மன்" விருது, தமிழ்நாடு இயல் இசை நாடக மன்றத்தின் கலைமாமணி விருது ஆகியவை அடங்கும்.

இறப்பு
------

வயது மூப்பின் காரணமாக இலட்சுமி விசுவநாதன் சென்னை அடையாறில் உள்ள அவரது இல்லத்தில் 19 சனவரி 2023 அன்று காலமானார்.

குறிப்புகள்
-----------

1. ↑  web master. "Lakshmi Viswanathan". *SANGEET NATAK AKADEMI*. SANGEET NATAK AKADEMI. Archived from the original on 25 ஏப்ரல் 2021. பார்க்கப்பட்ட நாள் 25 April 2021. `{{cite web}}`: Check date values in: `|archive-date=` (help)
2. ↑  web master. "Lakshmi Viswanathan". *International Institute of South Asian Studies*. பார்க்கப்பட்ட நாள் 25 April 2021.
3. ↑  "புகழ்பெற்ற பரதநாட்டிய கலைஞர் லட்சுமி விஸ்வநாதன் சென்னையில் காலமானார்". *Hindu Tamil Thisai*. பார்க்கப்பட்ட நாள் 2023-01-21.
4. ↑  கண்ணன், ஸ்வேதா. ""உத்வேகம் அளித்த நடனம்!"- பரதக் கலைஞர் லட்சுமி விஸ்வநாதன் நினைவுகள் பகிரும் சித்ரா விஸ்வேஸ்வரன்". *vikatan.com*. பார்க்கப்பட்ட நாள் 2023-01-21.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Israel
* அமெரிக்க ஐக்கிய நாடுகள்

 |
| கல்விசார் | 
* CiNii

 |
| மற்றவை | 
* IdRef

 |
**கு. மு. அண்ணல் தங்கோ** (12 ஏப்ரல் 1904 - 4 சனவரி 1974) என்பவர் ஒரு தனித்தமிழ் அறிஞரும், இந்திய விடுதலைப் போராட்ட செயற்பாட்டாளரும் ஆவார்.

வாழ்க்கை
--------

இவர் வேலூர் மாவட்டம், குடியாத்தத்தில் ஓர் செங்குந்தர் கைக்கோளர் குடும்பத்தில் முருகப்ப முதலியார் - மாணிக்கம்மள் தம்பதியருக்கு மகனாக ஏப்ரல் 12, 1904-இல் பிறந்தார். இவருக்குப் பெற்றோர் வைத்த பெயர் ‘சுவாமி நாதன்’. தொடக்கக்கல்வி மட்டுமே படித்த இவர், தனது சுயமுயற்சியால் தமிழ் மற்றும் பலமொழிகளில் புலமை பெற்றார்

காங்கிரசில்
-----------

இவர் 1918ல் காங்கிரசில் சேர்ந்தார். 1923ல் கள்ளுக்கடை மறியல், 1925ல் வைக்கம் போராட்டம், 1927ல் சைமன் குழு எதிர்ப்பு போராட்டம், 1930ல் உப்புசத்தியாகிரகப் போராட்டம், நீல் சிலை சத்தியாகிரகம் ஆகியவற்றில் பங்கேற்று 5 முறை சிறை சென்றார்.

தென்னிந்திய நலவுரிமைச் சங்கத்தில்
---------------------------------

1936ல் காங்கிரசில் இருந்து விலகி நீதிக்கட்சி என்று அழைக்கப்பட்ட தென்னிந்திய நல உரிமைச் சங்கத்தில் இணைந்தார். 1944ஆம் ஆண்டில் தென்னிந்திய நலவுரிமைச் சங்கமும் சுயமரியாதை இயக்கமும் இணைக்கப்பட்டு, திராவிடர் கழகம் உருவானபோது அதற்குத் ‘தமிழர் கழகம்’ என பெயர் சூட்டுமாறு வலியுறுத்தினார்.

உலகத்தமிழ் மக்கள் தற்காப்புப் பேரவை
-----------------------------------

வேலூரில் 1937ல் உலகத் தமிழ் மக்கள் தற்காப்பு பேரவையைத் தொடங்கினார். ஆண்டுதோறும் பொங்கல் விழாவை வேலூரில் கொண்டாடினார். அதில் பல தமிழறிஞர்களையும் சான்றோர்களையும் கலந்துகொள்ள வைத்து தமிழ் உணர்வை வளர்த்தார். 1937 மற்றும் 1938ல் தமிழர் உரிமை மாநாடுகளை நடத்தினார்.

திருக்குறள் நெறி தமிழ்த்திருமணம்
--------------------------------

1927ல் ‘திருக்குறள்’ நெறி தமிழ்த் திருமணத்தை’ அறிமுகப்படுத்தி குடியாத்தம் **சிவமணி** அம்மையாரை மணந்தார். இவர்களுக்கு **அண்ணல் தமிழர் தங்கோ** (பிறப்பு 21-06-1944) மகன் பிறந்தார்.

தமிழ் நிலம் இதழ்
----------------

1942ல் ‘தமிழ் நிலம்’ என்ற பத்திரிகையைத் தொடங்கினார்.

படைப்புகள்
----------

நடிகர் சிவாஜிகணேசனைத் திரை உலகுக்கு அறிமுகப்படுத்திய ‘பராசக்தி’ படத்திலும், ‘பெற்றமனம்’, பசியின் கொடுமை’, கோமதியின் காதலன்’ ஆகிய திரைப்படங்களிலும் பாடல் எழுதி இருக்கிறார். தமிழ் மொழியின் சிறப்பை வளர்க்கும் வகையில் பல நூல்களை எழுதியுள்ளார். அவற்றுள் சில:

1. தமிழ்மகள் தந்த செய்தி அல்லது சிறையில் நான் கண்ட கனவு (1944)

மறைவு
-----

வாழ்நாள் முழுவதும் திருக்குறள் நெறியைப் பரப்பவும் தனித்தமிழை வளர்க்கவும் பாடுபட்ட கு.மு.அண்ணல்தங்கோ சனவரி 4, 1974ல் தேதி இறந்தார்.

நாட்டுடமையாக்கம்
----------------

கு.மு.அண்ணல்தங்கோவை கவுரவிக்கும் வகையில் அவருடைய படைப்புக்களை நாட்டுடமை ஆக்கினார் முதல்வர் கருணாநிதி.

மேற்கோள்கள்
-----------

1. ↑   (in தமிழ்) *செங்குந்த மித்திரன்*. 20. சென்னை: தென்னிந்திய செங்குந்த மகாஜன சங்கம். April 2020. p. 1. .
2. ↑   (in தமிழ்) *செங்குந்த மித்திரன்*. 20. சென்னை: தென்னிந்திய செங்குந்த மகாஜன சங்கம். April 2020. p. 26. .
3. ↑  செ.அருள்செல்வன் (13 ஏப்ரல் 2017). "அண்ணல் தங்கோ எனும் ஆளுமை!". *கட்டுரை*. தி இந்து. பார்க்கப்பட்ட நாள் 13 ஏப்ரல் 2017. `{{cite web}}`: Check date values in: `|accessdate=` and `|date=` (help)
4. ↑  குடிஅரசு, 1-7-1944, பக்.11
5. ↑  குடிஅரசு, 16-9-1944, பக்9
**நீதிபதி சஞ்சய் யாதவ்** (*Sanjay Yadav*) (பிறப்பு: ஜூன் 26, 1959) என்பவர் இந்திய நீதிபதி ஆவார். தற்போது, இவர் அலகாபாத் உயர்நீதிமன்றத்தின் தலைமை நீதிபதியாக உள்ளார். பொறுப்பு தலைமை நீதிபதியாக அலகாபாத் உயர் நீதிமன்றம் மற்றும் மத்தியப் பிரதேசத்தின் உயர் நீதிமன்றத்திலும் பணியாற்றியுள்ளார். அலகாபாத் உயர் நீதிமன்றம் மற்றும் மத்தியப் பிரதேச உயர் நீதிமன்றத்தின் நீதிபதியாகவும் பணியாற்றியுள்ளார்.

தொழில்
------

6 ஜூன் 1959இல் பிறந்த யாதவ், ஆகஸ்ட் 25, 1986இல் வழக்கறிஞராகச் சேர்ந்தார். இவர் மத்தியப் பிரதேச உயர்நீதிமன்றத்தில் குடிமை, வருவாய் மற்றும் அரசியலமைப்பு சட்டப் பயிற்சி பெற்றார். இவர் மத்தியப் பிரதேச துணை வழக்கறிஞராக நியமிக்கப்பட்டார். இவர் மார்ச் 2, 2007 அன்று மத்தியப் பிரதேச உயர்நீதிமன்றத்தின் கூடுதல் நீதிபதியாகவும், ஜனவரி 15, 2010 அன்று நிரந்தர நீதிபதியாகவும் பணி உயர்த்தப்பட்டார். இவர் பொறுப்பு தலைமை நீதிபதியாக மத்தியப் பிரதேசத்தின் உயர் நீதிமன்றத்திற்கு 6 அக்டோபர் 2019 முதல் 2 நவம்பர் 2019 வரையிலும், 30 செப்டம்பர் 2020 முதல் 2 ஜனவரி 2021 வரையிலும் நியமிக்கப்பட்டார். இவர் 2021 ஜனவரி 8 அன்று அலகாபாத் உயர்நீதிமன்ற நீதிபதியாக மாற்றப்பட்டார். பின்னர் ஏப்ரல் 14 2021 அன்று தலைமை நீதிபதி பொறுப்பினை அலகாபாத் உயர் நீதிமன்றத்தில் ஏற்றார். இவர் 2021 ஜூன் 10 அன்று அலகாபாத் உயர்நீதிமன்றத்தின் தலைமை நீதிபதியாக நியமிக்கப்பட்டார்.

மேற்கோள்கள்
-----------

1. ↑  Emmanuel, Meera (5 October 2019). "Justice Sanjay Yadav appointed Acting Chief Justice of Madhya Pradesh High Court [Read Notification"]. *Bar & Bench*. .
2. ↑  "Justice Sanjay Yadav appointed Chief Justice of Allahabad High Court". *The Hindu*.. பார்க்கப்பட்ட நாள் 2021-06-12. `{{cite web}}`: Check date values in: `|date=` (help); External link in ``|date=`` (help)
**ஹியாங் தன்னபா** என்பது இந்தியாவின் மணிப்பூர்மாநிலத்தில் கொண்டாடப்படும் படகுத் திருவிழாவாகும். இது மனிப்பூர் மாநிலத்தின் மெய்டேய் மக்களால் கொண்டாடப்படும் லாய் ஹரௌபா எனும் திருவிழாவின் ஒரு பகுதியாகும்.. பொதுவாக தங்கபத் உள்பட பல இடங்களில் நவம்பர் மாதத்தில் ஒருங்கிணைக்கப்பட்டுக் கொண்டாடப்படுகிறது. ஹியாங் ஹிரென் என்று அழைக்கப்படும் இப்படகுகள் தெய்வநிலை சார் சக்திகளைக் கொண்டவையாகக் கருதப்பட்டு, சமய சடங்குளக்கு உட்பட்டு இவ்விளையாட்டு நடத்தப்படுகிறது. தீய சக்திகளிடமிருந்து ஹிராயங் ஹிரென் காக்கும் என்ற நம்பிக்கையின் படி மெய்டெய் மக்கள் இதை வழிபடுகின்றனர்.

படகி 'ஹீ' என்றும் துடுப்பானது 'நௌ' என்றும் அறியப்படுகின்றன. வழக்கமாக இரண்டு படகுகள் மட்டுமே போட்டியில் பங்கேற்கும். இருப்பினும், சில நேரங்களில் பல அழகாக அலங்கரிக்கப்பட்ட படகுகளையும் இந்த விளையாட்டில் பங்கேற்பதைக் காணலாம். படகின் பரிமாணங்கள் மாறுபடும். படகில் குறைந்தபட்சமாக 20 மாலுமிகள் தொடங்கி எத்தனை மாலுமிகள் வேண்டுமானாலும் ஏற்றிச் செல்லலாம். சனாமாஹி கடவுளுக்குச சடங்குகள் செய்தபின் போட்டி தொடங்குகிறது. லைனிங்தௌ சனாமஹி ஒவ்வொரு மணிப்பூரி குடும்பத்தையும் ஆளும் தெய்வமாகக் கருதப்படுகிறது. பாதுகாப்பு தரும் கடவுளாக இத்தெய்வம் வணங்கப்படுகிறது. விளையாட்டின் உள்ளார்ந்த பகுதியாக இருக்கும் ஆதரவாளர்கள், மணிப்பூரி மொழியில் ஹிபன் சென்பா அல்லது கோங்பன் சென்பா என்று அழைக்கப்படுகிறார்கள்.

ஹியாங் தன்னாபா திருவிழா காங்லீபாக் இராச்சியத்தில் நோங்டா லைரன் பகாங்பா (கி.பி. 33) காலத்திலிருந்து கொண்டாடப்பட்டு வருகிறது.

படங்கள்
-------

* 
* 
* 
* 
* 
*

மேற்கோள்கள்
-----------

1. ↑  Garg, Chitra (November 10, 2007). *Travel India: A Complete Guide to Tourist*. Lotus Press. பன்னாட்டுத் தரப்புத்தக எண்:9788183820844. .
2. ↑   *Students' Britannica India: Select essays*. Encyclopaedia Britannica (India). November 10, 2000. பன்னாட்டுத் தரப்புத்தக எண்:9780852297629. .
3. ↑  "sports.indiapress.org".`{{cite web}}`: CS1 maint: url-status (link)
4. ↑  Chatterjee, Suhas (November 10, 2000). *A Socio Economic History of South Assam*. Printwell Publishers Distributors. பன்னாட்டுத் தரப்புத்தக எண்:9788170445180. .
5. ↑
6. ↑
7. ↑
8. ↑   (in en) *Early Sunrise, Early Sunset: Tales of a Solo Woman Traveler Across North East and East India*. 2019-05-13. .

மேலும்
------

* பரணிடப்பட்டது 2021-11-10 at the வந்தவழி இயந்திரம்
* பரணிடப்பட்டது 2020-11-23 at the வந்தவழி இயந்திரம்
* 
*
அந்தர்வேதி கடற்கரைக் காட்சி

**அந்தர்வேதி** என்னும் ஊர் இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் அமைந்திருக்கும் சகினேதிபள்ளி மண்டலத்தில் கோணசீமா பகுதி சோலைகள் நிறைந்து பசுமையான பகுதியாக உள்ளது. இதனால் அந்தப் பகுதி ஆந்திர கேரளா என்றே அழைக்கப்படுகிறது. இந்தப் பகுதில் உள்ள ஒரு ஊர் இது ஆகும். இந்தக் கிராமம் வங்காள விரிகுடா மற்றும் கோதாவரி ஆற்றின் துணை நதியான வஷிஸ்டா கோதாவரி ஆகியவற்றுக்கு இடையில் அமைந்துள்ளது. அந்தர்வேதியில் உள்ள நரசிம்மசேத்திரத்தால் பெயர்பெற்றது.

விளக்கம்
--------

புவியியல்ரீதியாக அந்தர்வேதி, 4 சதுர மைல் (6.4 கிமீ) பரப்பளவைக் கொண்டதாக உள்ளது. இந்த கிராமத்தில் பாயும் வசிஷ்ட கோதாவரி ஆற்றுக்கு எதிரே புகழ்பெற்ற லக்ஷ்மிநரசிம்ம ஸ்வாமி கோயில் உள்ளது. மேலும் அந்தர்வேதியானது "இறைவனின் அருளால் இரண்டாம் வாரணாசி" என்று கூறப்படுகிறது. கோதாவரி ஆற்றின் மறுபுறத்தில் உள்ள ஒரு தீவுக்கு படகு மூலம் பயணிக்கலாம். பின்னர் அங்கிருந்து கடலில் ஆறு கலக்கும் இடத்துக்குச் செல்லலாம்.

நிலவியல்
--------

அந்தர்வேதி 16°20′00″N 81°44′00″E﻿ / ﻿16.3333°N 81.7333°E﻿ / 16.3333; 81.7333, இல் அமைந்துள்ளது மேலும் கடல் மட்டத்துக்கு நெருக்கமாக உள்ளது. முனைவர் திரிணாதராஜு ருத்ரராஜூவின் கூற்றுப்படி, கோவில் வளாகத்தின் வடிவமைப்பு டெல்டாவின் வடிவவியலில் மிகவும் முக்கியத்துவம் வாய்ந்ததாகவும் ஆற்றின் சங்கமத்தில் நீரோட்டத்தின் வேகம் குறித்து ஆய்வு மேற்கொள்ள வேண்டிய அவசியமும் கொண்டுள்ளது.[].

மேற்கோள்கள்
-----------

1. ↑  பிருந்தா கணேசன் (27 ஏப்ரல் 2017). "ஆன்மிகச் சுற்றுலா: புற்றிலிருந்து எடுக்கப்பட்ட நரசிம்மர்". *கட்டுரை*. தி இந்து. பார்க்கப்பட்ட நாள் 27 ஏப்ரல் 2017. `{{cite web}}`: Check date values in: `|accessdate=` and `|date=` (help)
2. 1 2  "About Antarvedi". *hoparoundindia.com*. HopAroundIndia.com. 2012. Archived from the original (Web page) on 2016-11-10. பார்க்கப்பட்ட நாள் 2017-04-27.
3. 1 2 3  "Temples -> Antharvedi". *eastgodavari.nic.in*. Government of India. Archived from the original (Web page) on 27 மார்ச் 2012. பார்க்கப்பட்ட நாள் 26 March 2012. `{{cite web}}`: Check date values in: `|archivedate=` (help)
4. ↑  "Falling Rain Genomics.Antarvedi". Archived from the original on 2007-10-01. பார்க்கப்பட்ட நாள் 2017-04-27.
**எட்டியாந்தோட்டை** (*Yatiyanthota*, சிங்களம்: යටියන්තොට இலங்கையின் சபரகமுவா மாகாணம், கேகாலை மாவட்டத்தில் உள்ள ஒரு நகரம் ஆகும். இது அவிசாவளை நகரில் இருந்து 30 கிலோமீட்டர் தொலைவிலும் கினிகத்தனை நகரில் இருந்து 20 கிலோமீட்டர் தொலைவிலும், அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் கரவனல்லைக்கும் கித்துள்கலைக்கும் இடையே அமைந்துள்ளது. இது, களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது.

மக்கள் தொகை
-----------

எட்டியாந்தோட்டை நகரில் 2012 கணக்கெடுப்பின் படி 2,948 பேர் வசிக்கின்றனர், இவர்களில் 1548 பேர் பெண்களும், 1400 பேர் ஆண்களும் ஆவர்.

மேற்கோள்கள்
-----------

1. ↑  "எட்டியாந்தோட்டை புள்ளிவிபரங்கள்". எட்டியாந்தோட்டை பிரதேச சபை. பார்க்கப்பட்ட நாள் 20 பெப்ரவரி 2016. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]

  



|  |  |  |
| --- | --- | --- |
| * பா
* உ
* தொ
 | **இலங்கை சபரகமுவா மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | இரத்தினபுரி |
| நகரசபைகள் | பலாங்கொடை | கேகாலை |
| சிறு நகரங்கள் | அயகம | இம்புல்பே | எகலியகொடை | எட்டியாந்தோட்டை | எம்பிலிபிட்டியா | எலபாத்தை | ஒபநாயக்கா | கரவனல்லை | கலவானை | காவத்தை | கித்துள்கலை | கிரியெல்லை | குருவிட்டை | கொடகவளை | கொலொன்னை | நிவித்திகலை | பெல்மதுளை | வெளிகேபொலை |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Labeo|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***இலேபியோ கவுரசு*** *(Labeo kawrus),* தக்காண *இலேபியோ* என அழைக்கப்படும் இந்த மீன் *இலேபியோ* பேரினத்தினைச் சார்ந்தது. இது இந்திய மாநிலங்களான கர்நாடகா மற்றும் மகாராட்டிரம் பகுதியில் மேற்குத் தொடர்ச்சி மலையின் வடக்குப் பகுதியில் பாயும் கிருஷ்ணா ஆற்றில் மட்டுமே காணப்படுகிறது. இது ஆறுகளின் மேல் பகுதிகளில் காணப்படும் ஏரிகள் மற்றும் நீர்த்தேக்கங்களில் காணப்படுகிறது. இம்மீன் 60 செமீ நீளம் வரை வளரக்கூடும்.  தென்மேற்கு பருவமழை தொடங்கியவுடன் இனப்பெருக்கம் தொடங்குகிறது. கரிம மற்றும் கனிம மாசுபாடு, வாழ்விட அழிப்பு, அதிகப்படியான மீன் பிடித்தல் காரணங்களால் இவ்வகை மீன்கள் கடுமையாக அச்சுறுத்தப்படுகின்றன. வடக்கு பகுதியில் இம்மீன்களின் எண்ணிக்கை குறைந்து வருவதற்கான சான்றுகள் உள்ளன.

மேற்கோள்கள்
-----------

1. 1 2  Dahanukar, N. (2011). "*Labeo kawrus*". *The IUCN Red List of Threatened Species*: 2011: e.T165545A6062687. doi:10.2305/IUCN.UK.2011-1.RLTS.T165545A6062687.en.
2. ↑  FishBase
அமெரிக்காவில் வீடு வாங்குவதற்கு தரமற்ற கடன்களை நுகர்வோருக்கு கடந்த 15 வருடங்களாக மேலாக வங்கிகள் வழங்கி வந்தன. இப்படி கடன் பெற்று பெரிய வீடுகளை பலர் வாங்க முனைந்ததால், வீடுகள் விரைவாக எங்கும் கட்டப்பட்டன. இந்தக் கடன்களின் வட்டியை ஆதாயமாகப் பார்த்த முதலீட்டாளர்கள் இவற்றை வாங்கி உலக முதலீட்டாளர்களுக்கும் விற்றனர். கடன் கொடுப்பவர் (வங்கி), கடன் தரகர், வீடு விற்பவர், கடனை முதலீடாகப் பெறுபவர், பின்னர் அதை முதலீடாக விற்பவர் என்று அனைவரும் ஒரு கழிவு கிடைத்ததால் இந்த செயற்பாடு பெருகியது. இதில் பேராசை, எமாற்று, மோசடி எல்லாம் கலந்து இருந்தது. இப்படி தமது வருமான எல்லைக்கு மீறி கடன் பெற்று வீடு வாங்கியோர் காலப்போக்கில் தமது கடனை கட்ட முடியாமல் திணறினர். அதே வேளை இக்காலத்தில் அதிகமான வீடுகளும் கட்டப்பட்டிருந்தன. இதனால் விலை வீழ்ந்தது. கடனை கட்ட முடியாதோரிடம் இருந்து வீடுகளை வங்கிகள் மீள் பெற வேண்டியதாகிற்று. இந்த வீடுகளையும் தமது கடனை மீழ்பெறும் அளவுக்கோ அல்லது முற்றிலுமோ விற்க முடியாதவாறு வங்கிகள் திணறின. தொடராக கடனில் முதலீடு செய்து வந்த வட்டியில் இலாபம் பெற முயன்ற முதலீட்டாளர்களும் நட்டம் அடைந்தனர். இந்த நிலை மோசம் அடைந்து அமெரிக்காவின் ஆதனத் தொழிற்துறை (Real Estate business) வீழ்ச்சி கண்டது. அது உலகின் (குறிப்பாக அமெரிக்காவின்) பொருளாதாரப் பின்னடைவுகளுக்கு வழிகோலியது.

இவற்றையும் பாக்க
----------------

* en:United States housing bubble
* en:Subprime mortgage crisis
**இலோகொஸ் நோர்டே** (Ilocos Norte) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் லாவோஅக் ஆகும். இம்மாகாணத்தில் 557 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் இமீ மார்கோஸ் ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலோகொஸ் நோர்டே மாகாணத்தின் சனத்தொகை 593,081 ஆகும். இதன் மொத்த நிலப்பரப்பளவு 3,467.89 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 38ஆம் மாகாணமாகவும் சனத்தொகையின் அடிப்படையில் 48ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் ஆகிய மூன்று பிரதான மொழிகளும் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 11 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|=` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**சந்த் கபீர் விருது** *(Sant Kabir Award)* என்பது கைத்தறி பாரம்பரியத்தை உயிரோடு வைத்திருப்பதில் மதிப்புமிக்க பங்களிப்பைச் செய்கின்ற சிறந்த நெசவாளர்களுக்கு வழங்கப்படும் இந்திய அரசு விருது ஆகும்.
பாரம்பரியமான திறமைகளையும் வடிவமைப்புகளையும் பற்றிய அறிவைப் பரவலாக்குதன் மூலம் கடந்த காலத்திற்கும் நிகழ்காலத்திற்கும் எதிர்காலத்திற்கும் இடையிலான தொடர்புகளை உருவாக்க வேண்டும் என்பதற்காக  
இந்திய அரசால் உருவாக்கப்பட்டதாகும்.

15 ஆம் நூற்றாண்டின் விசித்திரமான கவிஞரும் இந்தியாவின் ஆன்மீக கவிஞரும் துறவியுமான கபீர் தாசரை நினைவு செய்யும் விதமாக  இந்த விருதுக்கு இப்பெயரிடப்பட்டது.

1965 இல் அறிமுகப்படுத்தப்பட்ட  இந்த விருதானது திறமை வாய்ந்த கைவினைக் கலைஞர்கள், நெசவாளர்களுக்காகவும் இந்தியக் குடியரசுத் தலைவரால் வழங்கப்படுகிறது.

தொகுத்துணர்தல்
--------------

ஒவ்வொரு ஆண்டும், வெற்றி பெறுபவர்களை இரண்டு கட்ட தேர்வு முறைகள் பயன்படுத்தப்படுகிறது. முதல் கட்ட தேர்வு அந்தந்த மண்டல இயக்குநர்களின் மட்டத்தில் செய்யப்படும். இறுதித் தேர்வானது கைத்தறி மேம்பாட்டு ஆணையாளரின் உயர்மட்ட தேர்வுக் குழுவால் செய்யப்படுகிறது. விருதானது ஒருதங்க நாணயமும், ஒரு சால்வையும், மேற்கோள்கள் அடங்கிய சான்றிதழையும் கொண்டுள்ளது. இது தவிர, ஒரு வருட காலப் பகுதியில் 10 விதமான புதிய, உயர்ந்த சிறப்பம்சங்களுடைய, மேன்மையான, உயர்தரமான அழகியல் பொருட்களை உற்பத்தி செய்வதற்காகவும் ரூ. 6 லட்சம் நிதி உதவியும் வழங்கப்படும்.

மேலும் இந்திய அரசானது, இனக் கலவரங்களின் போதும் இன மோதல்களின் போதும் தைரியமாக செயல்பட்டவர்களை பாராட்டும் விதமாக 1990 ஆம் ஆண்டு முதல் கபீர் புரஸ்கார் விருதை (Kabir Puraskar award) இந்திய உள்துறை அமைச்சகம்
வழங்குகிறது.

குறிப்புகள்
-----------

1. ↑  "Guidelines for Sant Kabir Award" (PDF). Office of development Commissioner of Handlooms. Archived from the original (PDF) on 19 மார்ச் 2013. பார்க்கப்பட்ட நாள் 23 November 2012. `{{cite web}}`: Check date values in: `|archive-date=` (help)
2. ↑  "President to confer National Awards, Shilp Guru Awards and Sant Kabir Awards Tomorrow". President of India website. : 08-11-2012. பார்க்கப்பட்ட நாள் 2013-09-16. `{{cite web}}`: Check date values in: `|date=` (help)
3. ↑  "Mukherjee to confer national awards, Shilp Guru awards, Sant Kabir awards". Samachar.com. 8 November 2012. Archived from the original on 2 February 2013. Retrieved 23 November 2012.
4. ↑  "Nominations for Kabir Puraskar Invited". Press Information Bureau, Ministry of Home Affairs. June 4, 2012. Retrieved 2014-05-21.

வெளி இணைப்புகள்
---------------

* "Sant Kabir Award". Development Commissioner for Handlooms. Archived from the original on 2014-06-17. பார்க்கப்பட்ட நாள் 2020-03-29.
**திவான் பகதூர் என். கோபாலசாமி அய்யங்கார்** (**N. Gopalaswami Ayyangar**), (31 மார்ச் 1882 – 10 பிப்ரவரி 1953), 
இவர் முதலில் ஜம்மு காஷ்மீர் இராச்சியத்தின் பிரதம அமைச்சராக 1937 - 1943 ஆண்டுகளில் பணியாற்றியவர்.

பின்னர் 562 இந்திய சுதேச சமஸ்தானங்களின் சார்பாக இந்திய அரசியலமைப்பு நிர்ணய மன்றத்திற்கு தேர்ந்தெடுக்கப்பட்ட 93 உறுப்பினரகளில், ந. கோபாலசாமி அய்யங்காரும் ஒருவராவர். கோபாலசாமி அய்யங்கார், அம்பேத்கர் தலைமையிலான அரசியலமைப்புச் சட்ட வரைவோலை குழுவில் பணியாற்றியவர்.

இந்திய நாடாளுமன்றத்தின் மாநிலங்களவை உறுப்பினராக தேர்ந்தெடுக்கப்பட்ட, கோபாலசாமி அய்யங்கார், இந்திய இரயில்வே மற்றும் போக்குவரத்து அமைச்சகத்தின் அமைச்சராக 1948 - 1952 ஆண்டுகளில் பணியாற்றியவர்.

கல்வி மற்றும் வாழ்க்கை
----------------------

தஞ்சாவூரில் பிறந்த கோபாலசாமி அய்யங்கார், பள்ளிக் கல்வி, கல்லூரிக் கல்வி மற்றும் சட்டக் கல்வியை சென்னையில் முடித்தவர். 1904ல் சிறிது காலம் சென்னை பச்சையப்பா கல்லூரியில் உதவிப்பேரராசிரியராக பணிபுரிந்தார்.

பணிகள்
------

1905ல் சென்னை மாகாண குடிமைப் பணியில் 1905 முதல் 1919 முடிய துணை ஆட்சியராகப் பணிபுரிந்தார்.
1920 மாவட்ட ஆட்சியராக பதவி உயர்வு பெற்ற பின், 1921ல் உள்ளாட்சி அமைப்புகளின் தலைமைப் பதிவாளராக ஏழாண்டுகள் பணியாற்றினார். இவரது பணிக்காலத்தில் குண்டூர் மற்றும் இராமநாதபுரம் மாவட்டங்களில் ஊராட்சி அமைப்புகளை நிறுவினார்.

1932 முதல் 1937 முடிய சென்னை மாகாண பொதுப் பணித் துறை மற்றும் வருவாய் குழுவின் உறுப்பினராக பணியாற்றினார். 
இறுதியாக ஜம்மு காஷ்மீர் இராச்சியத்தின் பிரதம அமைச்சராக 1937 முதல் 1943 முடிய பணியாற்றினார். பின்னர் இந்திய அரசியலமப்பு நிர்ணய மன்றத்தின், அம்பேத்கர் தலைமையிலான அரசியலமைப்புச் சட்ட வரைவோலைக் குழுவில் பணியாற்றினார். ஜவகர்லால் நேரு தலைமையிலான அமைச்சரவையில் இரயில்வே மற்றும் போக்குவரத்துத் துறை அமைச்சராக 1948 முதல் 1952 வரை பணியாற்றினார். பின் 1952 - 1953ல் இந்தியப் பாதுகாப்புத் துறை அமைச்சராகப் பணியாற்றினார். கோபால்சாமி அய்யங்கார் சம்மு காசுமீர் மாநிலத்திற்கு இந்திய அரசியலமைப்பு சட்டம், பிரிவு 370 கீழ் சிறப்புத் தகுதிகள் பெற்றுக் கொடுத்தவர் ஆவார்

மேற்கோள்கள்
-----------

1. ↑  என். கோபாலசாமி ஐயங்கார்: தஞ்சாவூரில் பிறந்த தமிழர் காஷ்மீர் பிரதமரானது எப்படி?
2. ↑  "காப்பகப்படுத்தப்பட்ட நகல்". Archived from the original on 2012-05-29. பார்க்கப்பட்ட நாள் 2018-02-06.
3. ↑  Srinivasan, N. "Village Governments in India".The Far Eastern Quarterly 15.2 (Feb 1956):209.
4. ↑  vdt10. "The Hindu : dated February 10, 1953: N.G. Ayyangar passes away". Archived from the original on அக்டோபர் 20, 2003. பார்க்கப்பட்ட நாள் பிப்ரவரி 6, 2018. `{{cite web}}`: Check date values in: `|access-date=` (help); Unknown parameter `|=` ignored (help)CS1 maint: numeric names: authors list (link)
5. ↑

வெளி இணைப்புகள்
---------------

* தஞ்சாவூரில் பிறந்த ஒரு தமிழர் ஜம்மு & காஷ்மீர் பிரதமரானது எப்படி? கோபால்சாமி அய்யங்கார் யார்?
**எபினேசர் கோப் மார்லி** (**Ebenezer Cobb Morley)** (பிறப்பு 16 ஆகத்து 1831 - இறப்பு 20 நவம்பர் 1924) ஒரு ஆங்கிலேய விளையாட்டு வீரர் மற்றும் நவீன காற்பந்து விளையாட்டு மற்றும் காற்பந்துச் சங்கம் ஆகியவற்றை உருவாக்கியத் தந்தை என்றும் அறியப்படுகிறார்.

மார்லி, இங்கிலாந்தில் உள்ள 10,கார்டன் சுகயர், பிரின்சஸ் தெரு, ஹல் என்ற இடத்தில் பிறந்தார். இங்கு தனது 22 வது வயது வரை வாழ்ந்து வந்தார். பிறகு இவர் 1858 ஆம் ஆண்டில் பார்ன்ஸ் நகரத்திற்கு குடிபெயர்ந்தார். இங்கு பார்ன்ஸ் சங்கம் மற்றும் காற்பந்துச் சங்கம் ஆகியவற்றை 1862 ஆம் ஆண்டில் உருவாக்கினார். 1863 ஆம் ஆண்டு மோர்ட்லேக்கை சார்ந்த சங்கத்தின் தலைவராக பெல் லைஃப் நாளிதழில் காற்பந்து விளையாட்டிற்கு என ஒரு நிர்வாக அமைப்பு வேண்டும் என்று முன்மொழிகிறார். இதுவே (Freemasons' Tavern ) தச்சர்களின் சத்திரத்தில் நடைபெற்ற முதல் காற்பந்து சங்கக் கூட்டத்திற்கு அடிப்படையாக அமைந்தது.

இவர் காற்பந்துச் சங்கத்தின் (FA) முதல் செயலாளராகவும் (1863-1866) மற்றும் அதன் இரண்டாவது தலைவராகவும் (1867-1874) இருந்தார் மற்றும் பார்ன்ஸ் நகரில் அவரது வீட்டில் காற்பந்து விளையாட்டின் முதல் விதிகளை உருவாக்கினார்.

மேற்கோள்கள்
-----------

1. ↑  "Findings on Ebenezer Cobb Morley (1831-1924)". The FA.
2. 1 2  "Memorial to FA founder Ebenezer Cobb Morley". *Hull Daily Mail*. 6 February 2010. Archived from the original on 29 ஜூலை 2012. பார்க்கப்பட்ட நாள் 22 October 2013. `{{cite web}}`: Check date values in: `|archive-date=` (help)
3. 1 2 3 4  Butler, Bryon (January 2009). "Morley, Ebenezer Cobb (1831–1924)". *Oxford Dictionary of National Biography*. Oxford University Press. பார்க்கப்பட்ட நாள் 9 August 2009.(subscription required)
**சபி பரம்பில்** (*Shafi Parambil*) (பிறப்பு 12 பிப்ரவரி 1983) ஒரு இந்திய அரசியல்வாதியும், 14வது கேரள சட்டமன்ற உறுப்பினரும் ஆவார். இந்திய தேசிய காங்கிரசு கட்சியைச் சேர்ந்த இவர் இவர் பாலக்காடு சட்டமன்றத் தொகுதியை பிரதிநிதித்துவப்படுத்துகிறார்.

பரம்பில் கேரள மாணவர் ஒன்றியத்தின் உறுப்பினராக அரசியல் வாழ்க்கையைத் தொடங்கினார். கல்லூரியில் படிக்கும் போது, கேரள மாணவர் ஒன்றிய அலுவலகப் பொறுப்பாளராகவும், கல்லூரி ஒன்றியத்தின் பொதுச் செயலாளராகவும் இருந்தார். பரம்பில் 2007 இல் மாநில பொதுச் செயலாளராகவும், 2009 இல் மாநிலத் தலைவராகவும் ஆனார்.

2011, 2016 மற்றும் 2021 ஆகிய ஆண்டுகளில் கேரள சட்டமன்றத்திற்கு மூன்று முறை தேர்ந்தெடுக்கப்பட்டார். 2017 இல், இந்திய இளைஞர் காங்கிரசின் பொதுச் செயலாளராக ஆனார். பின்னர் ஒரு வருடம் கழித்து இப்பதவியிலிருந்து விலகினார். தற்போது இந்திய இளைஞர் காங்கிரசின் மாநில தலைவராக உள்ளார். 2021 கேரள சட்டப் பேரவைத் தேர்தலில் ஈ. சிறீதரனை 3480 வாக்குகள் வித்தியாசத்தில் தோற்கடித்தார்.

சொந்த வாழ்க்கை
--------------

சபி, 1983 பிப்ரவரி 12 அன்று காரக்காட்டில் ஷானவாஸ் பரம்பில் மற்றும் மைமூனா ஷானவாஸ் ஆகியோருக்கு மகனாகப் பிறந்தார். வணிக மேலாண்மையில் முதுநிலைப் பட்டதாரியான இவர் அஷீலா என்பவரை மணந்தார். தம்பதியருக்கு ஒரு மகள் உள்ளார்.

வெளி இணைப்புகள்
---------------

முகநூலில் சபி பரம்பில்

மேற்கோள்கள்
-----------

1. ↑  "List of MLAs of Kerala Legislative Assembly". *www.elections.in*. பார்க்கப்பட்ட நாள் 2019-06-01.
2. ↑  "Members - Kerala Legislature". Archived from the original on 21 ஏப்ரல் 2016. பார்க்கப்பட்ட நாள் 30 ஏப்ரல் 2016. `{{cite web}}`: Check date values in: `|accessdate=` and `|archive-date=` (help)
3. ↑  "Members - Kerala Legislature". Archived from the original on 21 ஏப்ரல் 2016. பார்க்கப்பட்ட நாள் 11 March 2018. `{{cite web}}`: Check date values in: `|archive-date=` (help)
4. ↑
5. ↑  "Youth Congress gets six General Secretaries". *Business Standard India*. 2018-02-25. .
6. ↑  "യൂത്ത് കോൺഗ്രസ് ദേശീയപദവി രാജി വെച്ചതെന്ന് ഷാഫി പറമ്പിൽ". *Malayalam* (in மலையாளம்). 2018-07-23. பார்க்கப்பட்ட நாள் 2019-06-01.
7. ↑  "BJP's E Sreedharan loses, Shafi Parambil retains Palakkad in photofinish". .
**ஸ்கைஸ்கிராப்பர்** (***Skyscraper***) என்பது வெளிவர இருக்கின்ற அமெரிக்க அதிரடி பேரழிவு திரில்லர் திரைப்படமாகும். இத்திரைப்படத்தை ராசன் எம்.தர்பர் எழுதி இயக்கியிள்ளார். இப்படத்தில் டுவெயின் ஜான்சன், நீவ் காம்ப்பெல், சின் ஹான், ரோலண்ட் மோல்லர், பப்லோ ஸ்கிராபெர், பைரன் மான், ஹன்னா குவின்லிவன், நோவா டெய்லர் ஆகிய நட்சத்திரங்கள் நடித்துள்ளனர். படத்தின் படப்பிடிப்பு 2017 செப்டம்பரில் கனடாவின் பிரித்தானிய கொலம்பியாவின் வன்கூவரில் தொடங்கியது. இது 2018 சூலை 13 அன்று யுனிவர்சல் பிக்சர்சால் 2டி மற்றும் 3டி இல் வெளியிடப்பட உள்ளது.

கதைச்சுருக்கம்
--------------

ஹாங்காங்கில் புதியதாக வானளாவும் புதிய கட்டிடம் ஒன்று உருவாகிறது. இந்தக் கட்டிடத்தின் தலைமை பாதுகாப்பு அலுவலராக எஃப்.பி.ஐயில் பணிபுரிந்த முன்னாள் அதிகாரியான ட்வைன் ஜான்சன் பொறுப்பேற்று, தன் குடும்பத்துடன் தங்குகிறார். "தி பெர்ல்" என்று அறியப்படும் இந்த வானளாவிய கட்டிடமானது பல மாடிகளைக் கொண்டதாக உள்ளது. கட்டிடத்தின் பாதுகாப்புக் குறைபாடுகளை கண்டறிந்து நிர்வாகத்திடம் இவர் முறையிட்டதை முதலாளிகள் ரசிக்கவில்லை ஒரு நாள் அந்தக் கட்டிடத்தில் ஊடுருவும் தீவிரவாதிகளால் 96-வது தளத்தில் தீ மூளுகிறது. இதனால் தீ கட்டிடம் நெடுகப் பரவுகிறது. இந்தப் பழியானது ஜான்சன் மீது சுமத்தப்பட்டு ஜான்சனை காவல்துறை ஒருபக்கம் விரட்ட, மறுபக்கம் தீப்பிடித்து எரியும் கட்டிடத்துக்குள் தீவிரவாதிகளுக்கு எதிராகவும் போராடி, அதேசமயம் எரியும் தளத்தில் சிக்கிய தனது குடும்பத்தையும் காப்பாற்றப் போராடுகிறார்.

நடிகர்கள்
---------

* டுவெயின் ஜான்சன் - எப்.பி.ஐ யில் பணிபுரிந்த முன்னாள் அதிகாரியும், வானளாவியின் தலைமை பாதுகாப்பு அலுவலரான வில் சியர்.
* நேஃப் கேம்ப்பெல் - வில் சியரின் மனைவி
* சின் ஹான் - ஜாவோ மி ஜீ
* ரோலண்ட் மொல்லெர்
* பாப்லோ ஸ்க்ரிபீர்
* பைரன் மன் - ஆய்வாளர் வூ
* ஹன்னா குவின்லிவன்
* நோவா டெய்லர்
* ஜேன்சன் டே - குன்மேன் 1
* பைரன் லாசன்
* எல்ஃபினா லூக் - சார்ஜந்த் ஹான்

மேற்கோள்கள்
-----------

1. ↑

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *ஸ்கைஸ்கிராப்பர் (2018 திரைப்படம்)*
**எமி சான் சிரிப்பான்** (*லியோசிச்லா ஓமியென்சிசு*) என்பது லியோத்ரிச்சிடே குடும்பத்தில் உள்ள ஒரு பறவைச் சிற்றினமாகும். **ஓமி சான்** அல்லது **சாம்பல்-முகம் கொண்ட சிரிப்பான்** என்றும் இது அழைக்கப்படுகிறது. இந்தச் சிற்றினங்கள், சீனாவின் தெற்கு சிச்சுவானில் உள்ள மலைத்தொடர்களில் மட்டுமே காணப்படும் அகணிய உயிரியாகும். இது பூகுன் பாடும் பறவையுடன் நெருங்கிய தொடர்புடையது. இது 2006-ல் விவரிக்கப்பட்டது.

எமி சான் சிரிப்பான் என்பது ஆலிவ்-சாம்பல் நிறத்தில் சிவப்பு நிற சிறகு திட்டுகளுடன் கூடிய ஒரு பறவையாகும். முகத்தில் உள்ள இறகுகள் சாம்பல் நிறத்தில் முகத்தின் ஒவ்வொரு பக்கத்திலும் மென்மையான சிவப்பு வளையத்துடன் இருக்கும். இந்த சிற்றினங்கள் மிதவெப்பமண்டல மழைக்காடுகளின் அடிமட்டத்தில் உணவைத் தேடுகின்றன. இது கோடைக்காலத்தில் உயரமான இடங்களுக்குப் புலம்பெயர்ந்து கோடை மாதங்களைக் கழிக்கிறது. கோடையில் 1000 மீட்டருக்கு உயரமான பகுதிகளில் காணப்படும் இப்பறவை குளிர்காலத்தில் 600 மீட்டருக்கு கீழே நகரும் தன்மையுடையது.

**எமி சான் சிரிப்பான்** பன்னாட்டி இயற்கைப் பாதுகாப்புச் சங்கத்தால் அபாயகரத்திற்கு உள்ளாகும் சிற்றினமாகக் கருதப்படுகிறது. காடு அழிப்பு மற்றும் விவசாயத்திற்காகக் காடுகளை அழித்தல் போன்ற வாழ்விட இழப்பால் இது அச்சுறுத்தப்படுகிறது. எமி சான் பாதுகாக்கப்பட்ட இயற்கைக் காட்சித் தளத்தில் இவை பாதுகாக்கப்படுகின்றன.

மேற்கோள்கள்
-----------

1. 1 2  BirdLife International (2017). "*Liocichla omeiensis*". *IUCN Red List of Threatened Species* **2017**: e.T22715770A117063025. doi:10.2305/IUCN.UK.2017-3.RLTS.T22715770A117063025.en.. பார்த்த நாள்: 12 November 2021.
2. ↑  "Appendices | CITES". *cites.org*. பார்க்கப்பட்ட நாள் 2022-01-14.

வெளி இணைப்புகள்
---------------

* Birdlife International Bugun Liocichla: வடகிழக்கு இந்தியாவில் ஒரு பரபரப்பான கண்டுபிடிப்பு 12/9/2006 அன்று பரணிடப்பட்டது 2007-07-10 at the வந்தவழி இயந்திரம் இலிருந்து பதிவிறக்கம் செய்யப்பட்டது
* பேர்ட்லைஃப் இன்டர்நேஷனல் (2006) இனங்கள் உண்மைத்தாள்: *லியோசிச்லா ஓமியென்சிஸ்*. பரணிடப்பட்டது 2009-01-03 at the வந்தவழி இயந்திரம்�� இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்]]
**சப்தகிரி** *(Sapthagiri)* என்பது திருமலை திருப்பதி தேவஸ்தானம் சார்பில் வெளியிடப்படும் பக்தி இதழ் ஆகும். இது 1949இல் செய்திக் குறிப்பாகத் தொடங்கப்பட்டது. தற்பொழுது சப்தகிரி இதழானது சமசுகிருதம், தெலுங்கு, தமிழ், கன்னடம், இந்தி மற்றும் ஆங்கிலம் ஆகிய ஆறு மொழிகளில் மாதந்தோறும் வெளியிடப்படுகிறது.

மத சிந்தனைகளைப் பரப்புவது, ஆன்மீக கொள்கைகளை வளர்ப்பது மற்றும் மக்களிடையே பக்தி மற்றும் நேர்மறையான சிந்தனையை வளர்ப்பது இந்த இதழின் நோக்கம். *சப்தகிரி* இந்து தத்துவம் மற்றும் கலாச்சாரம் குறித்த கட்டுரைகளை வெளியிடுகிறது. இதில் கேள்வி மற்றும் பதில் பகுதியினையும் கொண்டுள்ளது.

இந்த இதழிற்கு இணையவழி சந்தா செலுத்தும் வசதியும் உள்ளது. இந்த இதழின் பழைய பிரதிகளை இணையத்தில் படிக்கலாம்.

பொருளடக்கம்
-----------

இந்த இதழ் மகாபாரதம் மற்றும் திருமலை கோயில் வரலாறு குறித்த தொடர்களை வெளியிடுகிறது. பக்தர்களின் சில தனிப்பட்ட அனுபவங்களும், புராணங்களிலிருந்து குழந்தைகள் வரையிலான நன்னெறிக் கதைகளையும் கொண்டுள்ளது. இதில் திருமலை திருப்பதி தேவஸ்தான திட்டங்கள் பற்றிய விவரங்களையும் கொண்டுள்ளது.

மேற்கோள்கள்
-----------

1. ↑
2. ↑  "TTD Publications". *www.tirumala.org*. Tirumala Tirupati Devasthanam. Archived from the original on 16 ஏப்ரல் 2018. பார்க்கப்பட்ட நாள் 19 April 2018. `{{cite web}}`: Check date values in: `|archive-date=` (help)
3. ↑  "Saptagiri Magazine Subscription". *Tirumala Tirupati Online*. Tirumala Tirupati Online. பார்க்கப்பட்ட நாள் 27 December 2017.
4. ↑  Reporter, Staff (2 May 2015). "TTD committed to needs of common pilgrims, says EO". *The Hindu* (in Indian English). பார்க்கப்பட்ட நாள் 19 April 2018.
5. ↑  "TTD publications to be made available online". *deccanchronicle.com* (in ஆங்கிலம்). Deccan Chronicle. 16 June 2015. பார்க்கப்பட்ட நாள் 20 April 2018.

வெளி இணைப்புகள்
---------------

* *திருமலை.ஆர்ஜில் சப்தகிரி* இதழ்
**சப்படி பிரசன்ன வெங்கட்ரமணசாமி கோயில்** தமிழ்நாட்டில் கிருஷ்ணகிரி மாவட்டம், சப்படி என்னும் ஊரில் அமைந்துள்ள பெருமாள் கோயிலாகும்.

தலச்சிறப்பு
-----------

இக்கோயிலானது ஆமையின் வடிவொத்த மூன்று கற்குன்றங்களின் உச்சியில் அமைந்துள்ளது. இதனால் இத்தலம் ஆமைமலை என்ற பொருள்படும் *கூர்மகிரி* என்று அழைக்கப்படுகிறது. இது முன்னாட்களில் *கஸ்யபசைலம்* என அழைக்கப்பட்டது.

வரலாறு
------

இக்கோயில் பதிமூன்றாம் நூற்றாண்டில் ஸ்ரீனிவாச பண்டிதர் என்பவரால் அமைக்கப்பட்டது. இதனால் இந்த இடம் இவர்பெயராலேயே *ஸ்ரீனிவாச பண்டித அக்ராரம்* என அழைக்கப்படுகிறது.

கோயில் அமைப்பு
--------------

இக்கோயில் மூன்று மலைகள் மீது கோட்டை போன்ற பிரம்மாண்ட மதில் சுவர்களுடன் நாயக்கர் கலைபாணியில் கட்டப்பட்ட கோயிலாக உள்ளது. இக்கோயிலின் மதில்சுவர் 17 அடி உயரத்துடன் கோட்டை அமைப்பில் செவ்வக வடிவில் கிழக்கு மேற்காக 144 அடி நீளமும், வடக்குத் தெற்காக 135 அடி அகலமும் கொண்டு பிரம்மாண்டமான ஏழு வாயில்களுடன் அமைக்கப்பட்டுள்ளது. முதன்மை வாயில் கிழக்கு நோக்கி அமைக்கப்பட்டுள்ளது. நுழைவாயிலின் முன்புறம் தீபத்தூணும், பலிபீடமும் அமைந்துள்ளன. பலிபீடத்தை ஒட்டி கருடாழ்வார் சந்நிதி அமைந்துள்ளது. அழகிய சிற்பங்களுடன்கூடிய நான்கு தூண்களைக் கொண்டதாக மகாமண்டபம் உள்ளது. அதையடுத்து துவாரபாலகர்கள் முன்னாள் நிற்க அர்த்த மண்டபம் உள்ளது. அதையடுத்து கருவறை உள்ளது. கருவறையில் பிரசன்ன வெங்கட்ரமணசாமி நின்ற கோலத்தில் சங்கு சக்ரதாரியாக, ஸ்ரீதேவி, பூதேவியுடன் சன்னதியில் உள்ளார். கருவறையின் தென்மேற்குப் பகுதியில் லட்சுமி நரசிம்மர் சந்நிதி உள்ளது. வடமேற்குத் திசையில் அனுமன் சந்நிதியும் நவக்கிரகங்கள் சந்நிதியும் உள்ளன. மேலும் திருமங்கை ஆழ்வார், நம்மாழ்வார், மணவாள மாமுனிகள், அலமேலு மங்கை உபசன்னதிகள் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 4ம் சனி முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.

அமைவிடம்
--------

கிருஷ்ணகிரி -ஒசூர் தேசிய நெடுஞ்சாலையில் 21 கி.மீ தொலைவில் உள்ள சூளகிரியில் இருந்து ஐந்து கி.மீ தொலைவில் சப்படி உள்ளது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 103-105.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**அனுஷ்கா சகானி** (அனுஷ்கா), இந்தியாவைச் சேர்ந்த பாடலாசிரியையும், புகழ்பெற்ற பாடகியுமாவார், ஹாஃப் கேர்ள்பிரண்ட் என்ற திரைப்படத்தில் "லாஸ்ட் வித்தவுட் யூ "(பாடலை எழுதி பாடியுள்ளார்) மற்றும் "என்னுடன் சிறிது காலம் இரு "ஆகிய இவரது இரண்டு புகழ் பெற்ற பாடல்களும் ஷ்ரத்தா கபூரின் நடிப்பில் படமாக்கப்பட்டு பிரபலமானது.

ஆரம்ப கால வாழ்க்கை
------------------

அனுஷ்கா , மேற்கத்திய பாரம்பரிய இசையை லண்டனில் உள்ள டிரினிட்டி கல்லூரியில் பயின்றதோடு மட்டுமல்லாமல்  இந்திய பாரம்பரிய இசையிலும் பயிற்சி பெற்றுள்ளார்.

திரைப்பட வாழ்க்கை
-----------------

மும்பையை சேர்ந்தவரான சகானி, 'தி ஸ்டேஜ்' என்ற இசை நிகழ்ச்சியின் முதல் பகுப்பில் பங்கேற்று நடுவர்களின் ஏகோபித்த பாராட்டுகளைப் பெற்றதோடு மட்டுமல்லாமல் இறுதிப் போட்டியாளராகவும் வந்துள்ளார். அதைத்தொடர்ந்து, இயக்குனர் மோஹித் சூரி அவரது ஹாஃப் கேர்ள்பிரண்ட் படத்திற்காக பாடல் வாய்ப்பை கொடுத்தார். அந்த படத்தில் இடம்பெற்ற இவரது 'கொஞ்சம் இரு' மற்றும் 'லாஸ்ட் வித்தவுட் யூ' ஆகிய இரண்டு பாடல்களும் சிறப்பாக நடிக்கப்பட்டுள்ளது. "விரைவில் அவளுடன் மீண்டும் பணியாற்ற ஆவலுடன் காத்திருக்கிறேன். அவர் ஒரு கலைஞராக தொடர்ந்து பரிணமித்து வருகிறார், மேலும் அவருக்கு முன்னால் மிகவும் நம்பிக்கைக்குரிய வாழ்க்கை இருப்பதாக நான் நினைக்கிறேன்." என்றெல்லாம் அப்படத்தின் இயக்குனர் மோஹித் சூரி பாராட்டியுமுள்ளார்.

திரைப்படவியல்
-------------

### பின்னணி பாடகர்

| ஆண்டு | திரைப்படம் | பாடல் | பாடகர்(கள்) | பாடல் வரிகள் | இசையமைப்பாளர் |
| --- | --- | --- | --- | --- | --- |
| 2017 | பாதி காதலி | நீங்கள் இல்லாமல் இழந்தது | அமி மிஸ்ரா & அனுஷ்கா சகானி | குணால் வர்மா & அனுஷ்கா ஷஹானி | அமி மிஸ்ரா |
| சிறிது நேரம் இரு | அனுஷ்கா சகானி | அனுஷ்கா ஷஹானி & இஷிதா மொய்த்ரா | ஃபர்ஹான் சயீத் |

விருதுகள்
---------

| ஆண்டு | விருது | பாடல் | திரைப்படம் | விளைவாக |
| --- | --- | --- | --- | --- |
| 2018 | இந்த ஆண்டின் வரவிருக்கும் பெண் பாடகருக்கான மிர்ச்சி இசை விருது  | சிறிது நேரம் இரு | பாதி காதலி | பரிந்துரை |
|

மேற்கோள்கள்
-----------

1. ↑  Urvi Parikh (15 May 2017). "May Week 2: Meri Pyaari Bindu and Half Girlfriend songs bag top positions on music charts". Archived from the original on 30 மார்ச் 2018. பார்க்கப்பட்ட நாள் 26 June 2017. `{{cite web}}`: Check date values in: `|archive-date=` (help)
2. ↑  Praachi Kulkarni (10 May 2017). "India.com: Half Girlfriend music review". பார்க்கப்பட்ட நாள் 25 June 2017.
3. 1 2 3  Meet Anushka Shahaney who churned out two hits in Half Girlfriend
4. ↑  "Anushka Shahaney: I feel like my reality show experience was one of the most impromptu things; nothing was scripted – Times of India ►". *The Times of India*. பார்க்கப்பட்ட நாள் 8 March 2019.
5. ↑  Nominations of Mirchi Music Awards 2018
**அன்னாசாகேப் சகசுரபுத்தே (Annasaheb Sahasrabuddhe)** இவர் ஓர் இந்திய சுதந்திர ஆர்வலரும், காந்தியவாதியும், சமூக சேவகரும் மற்றும் வினோபா பாவே அவர்களால் தொடங்கப்பட்ட நிலக்கொடை இயக்கத்தின் தலைவர்களில் ஒருவராகவும் இருந்தார். வர்தாவில் சேவா கிராமம் அறக்கட்டளையின் செயலாளராக இருந்த இவர், 1960 ல் இந்திய திட்டக் குழு தலைமையில் இந்திய அரசு அமைத்த ஊரக தொழில்துறை நிலைக்குழுவுக்குத் தலைமை தாங்கினார்.

நிலக்கொடை இயக்கத்தின் ஒரு பகுதியாக வினோபா பாவே கிராமதானத் திட்டத்தை அறிமுகப்படுத்தியபோது, ஒடிசாவின் கோராபுட் மாவட்டத்தில் இந்த திட்டத்தை செயல்படுத்த சகசுரபுத்தேவிடம் ஒப்படைக்கப்பட்டது. மேலும் இவர் இந்த திட்டத்தை வெற்றிகரமாக மேற்கொண்டதாக தெரிவிக்கப்பட்டது.

இவர் புகழ்பெற்ற சமூக ஆர்வலரான பாபா ஆம்தேவின் நெருங்கிய கூட்டாளியாக இருந்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது இவருக்கு வழங்கியது .

இவரது வாழ்க்கை கதை *மாஜி ஜாதன்* (என் வளர்ப்பு) என்ற பெயரில் ஆவணப்படுத்தப்பட்டுள்ளது. இந்திய கரிம வேளாண்மைச் சங்கம் இவரது நினைவாக ஆண்டுதோறும் அன்னாசாகேப் சசுரபுத்தே விருதை வழங்கி வருகிறது.

குறிப்புகள்
-----------

1. ↑  "Earlier in history". Anand Wan. 2016. Archived from the original on 21 August 2016. பார்க்கப்பட்ட நாள் 14 July 2016.
2. ↑  M. L. Dantwala (January 1957). "Dawn at Koraput" (PDF). Economic Weekly. பார்க்கப்பட்ட நாள் 14 July 2016.
3. ↑  "In Gratitude". Fearless Mind. 2016. பார்க்கப்பட்ட நாள் 14 July 2016.
4. ↑  "Padma Awards" (PDF). Ministry of Home Affairs, Government of India. 2016. Archived from the original (PDF) on 15 October 2015. பார்க்கப்பட்ட நாள் 3 January 2016. `{{cite web}}`: Unknown parameter `|=` ignored (help); Unknown parameter `|` ignored (help)
5. ↑  "M. Balasubramanian, coordinator, OFAI's State Secretariat, Tamil Nadu honoured with Annasaheb Sahasrabuddhe Award for 2012". Organic Farming Association of India. 2016. Archived from the original on 27 ஆகஸ்ட் 2016. பார்க்கப்பட்ட நாள் 14 July 2016. `{{cite web}}`: Check date values in: `|archive-date=` (help)
**எரால்ட் யோகன் தாமசு எலிங்கம்**, (Harold Johann Thomas Ellingham) (1897-1975) ஒரு பிரித்தானிய இயற்பியல் வேதியியலாளர் ஆவார். இவர் அவரது எலிங்கம் வரைபடங்களுக்காக நன்கு அறியப்பட்டவர் ஆவார். எலிங்கம் வரைபடமானது உலோகங்களைப் பிரித்தெடுக்கும் உலோகவியலில் பெரிய அளவிலான தகவல்களை சுருக்கமாகக் கூறும் வரைபடமாகத் திகழ்கிறது.

எலிங்கம் 1914 முதல் 1916 வரை அறிவியலுக்கான இராயல் கல்லூரியில் பயின்றார்.  அதே கல்லூரியில் 1919 ஆம் ஆண்டிலிருந்து செயல்முறை விளக்கம் தருபவராகவும், 1934 ஆம் ஆண்டில் இயற்பியல் வேதியியல் துறையில் வாசகராகவும் பணிபுரிந்தார். 1940 முதல் 1944 ஆம் ஆண்டு வரையிலான காலத்தில் அறிவியலுக்கான இராயல் கல்லூரியின் செயலாளராகவும், 1944 முதல் 1963 ஆம் ஆண்டு வரை வேதியியலுக்கான இராயல் நிறுவனத்தின் செயலாளராகவும் இருந்தார். இவர் 1949 ஆம் ஆண்டில் இம்பீரியல் கல்லூரியில் கெளரவ பேராசிரியராகவும், 1962 ஆம் ஆண்டில் பிரித்தானிய பேரரசால் வழங்கப்படும் பெருமைக்குரிய கெளரவப் பட்டமான ஓபிஇ இவருக்கு வழங்கப்பட்டது.

எலிங்கம் தனது பெயரிலான வேதிவினைகளில் நடக்கும் கிப்சின் ஆற்றல் மாற்றத்தை வெப்பநிலைக்கெதிராக குறித்து வரையப்பட்ட வரைபடங்களுக்காகநன்கு அறியப்பட்டவர் ஆவார். 

2*x*⁄*y* M + O2 is in equilibrium with 2⁄*y* M*x*O*y*
ஒரு மோல் ஆக்சிசன் வினைப்படுத்துவதற்கான வெப்ப இயக்கவியல் சார்புகளை பொதுமைப்படுத்துவதன் மூலம் அதே வரைபடத்தைப் பயன்படுத்தி எலிங்கம் பல்வேறுபட்ட ஆக்சைடுகளின் வெப்பநிலைக்கேற்ற நிலைத்தன்மையை ஒப்பிடுவதற்கும் முடிந்தது. குறிப்பாக, வெப்பநிலை அதிகரிக்க, அதிகரிக்க கார்பன் மிகவும் வலிமையான ஒடுக்கியாகச் செயல்படுவதை வரைபடம் மூலமாக காட்ட முடிந்தது. கார்பன் அல்லது கார்பனோராக்சைடு ஆகயவற்றைக் கொண்டு உலோகங்களை ஒடுக்கம் செய்வது தொழிற்துறையில் மிகுந்த முக்கியத்துவம் வாய்ந்ததாகும். (உதாரணம்: ஊது உலையைப் பயன்படுத்தி இரும்பினைத் தயாரித்தல்) மேலும், எலிங்கம் வரைபடங்கள் ஒவ்வொரு உலோகத்திற்கும் எந்த மிகக் குறைந்த வெப்பநிலையில் ஒடுக்க வினைகள் நிகழ்கின்றன என்பதைக் காட்டுகின்றன.

குறிப்புகள் மற்றும் மேற்கோள்கள்
-------------------------------

### குறிப்புகள்

1. ↑  Although the Royal College of Science had been formally merged with the Royal School of Mines and the City and Guilds Central Technical College in 1907 to form the Imperial College of Science and Technology, it retained an independent identity as a constituent college until 2002.
2. ↑  This phenomenon was known before Ellingham's time, but Ellingham demonstrated it more clearly. The reason for the increase in reducing power with temperature is the positive entropy change for the reaction 2 C + O2 is in equilibrium with 2 CO, as opposed to the negative entropy changes for the formation of solid metal oxides.

### மேற்கோள்கள்

1. ↑  Ellingham, H. J. T. (1944), "Reducibility of oxides and sulphides in metallurgical processes.", *J. Soc. Chem. Ind. (London)*, p. 125 `{{citation}}`: Missing or empty `|url=` (help)
2. ↑  *ELLINGHAM, Harold Johann Thomas (1897-1975)*, AIM25, archived from the original on 2012-03-15, பார்க்கப்பட்ட நாள் 2010-12-31.
3. 1 2  Norman Neill Greenwood and Alan Earnshaw. "Chemistry of the elements". Pergamon Press. பார்க்கப்பட்ட நாள் 15 செப்டம்பர் 2019. `{{cite web}}`: Check date values in: `|accessdate=` (help)
**சம்பொவாங்கோ டெல் சர்** (Zamboanga del Sur) என்பது பிலிப்பீன்சின் மின்டனாவுப் பகுதியில், சம்பொவாங்கா தீபகற்பம் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் பகாடியன் ஆகும். இம்மாகாணம் 1952 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ செரில்லிஸ்* (Antonio Cerilles) ஆவார். இதன் மொத்த நிலப்பரப்பளவு 4,499.46 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சம்பொவாங்கோ டெல் சர் மாகாணத்தின் சனத்தொகை 1,010,674 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 25ஆம் மாகாணமாகவும் சனத்தொகையின் அடிப்படையில் 27ஆம் மாகாணமாகவும் காணப்படுகின்றது. இம்மாகாணத்தில் 779 கிராமங்களும், 26 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தில் வாழும் மக்களில் 45 வீதமானோர் இசுலாமியர்க?ள், மேலும் ரோமன் கத்தோலிக்கர்கள் இம்மாகாணத்தில் சிறுபான்மையினராகக் காணப்படுகின்றனர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-05.`{{cite web}}`: CS1 maint: unfit URL (link)

வெளி இணைப்புகள்
---------------

அதிகாரபூர்வ இணையத்தளம்